2000/161/EY: Komission päätös, tehty 14 päivänä helmikuuta 2000, niiden kolmansien maiden ryhmistä, jotka voivat käyttää eläinlääkärintodistuksia luonnonvaraisen riistan ja tarhatun riistan sekä kaninlihan tuonnissa kolmansista maista, tehdyn päätöksen 97/217/EY muuttamisesta (tiedoksiannettu numerolla K(2000) 286) (ETA:n kannalta merkityksellinen teksti)



Virallinen lehti nro L 051 , 24/02/2000 s. 0038 - 0040



KOMISSION PÄÄTÖS, tehty 14 päivänä helmikuuta 2000, niiden kolmansien maiden ryhmistä, jotka voivat käyttää eläinlääkärintodistuksia luonnonvaraisen riistan ja tarhatun riistan sekä kaninlihan tuonnissa kolmansista maista, tehdyn päätöksen 97/217/EY muuttamisesta (tiedoksiannettu numerolla K(2000) 286) (ETA:n kannalta merkityksellinen teksti) (2000/161/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 10 artiklan, sekä katsoo seuraavaa: (1) Komission päätöksessä 97/217/EY(3), sellaisena kuin se on viimeksi muutettuna päätöksellä 1999/758/EY(4), säädetään kolmansista maista tai niiden osista, jotka voivat käyttää eläinlääkärintodistuksia luonnonvaraisen riistan lihan, tarhatun riistan lihan ja kaninlihan tuonnista kolmansista maista. (2) Venäjän Murmanskin alueella tehdyn yhteisön eläinlääkinnällisen tarkastuskäynnin perusteella vaikuttaa siltä, että terveystilannetta alueella valvovat eläinlääkintäyksiköt voivat tarjota tyydyttävät takeet sellaisten tautien osalta, jotka voivat välittyä sorkkaeläimiin kuuluvan tarhatun tai luonnonvaraisen riistan lihan, sikoja lukuun ottamatta, tuonnissa Euroopan yhteisöön. (3) Venäjän vastuulliset eläinlääkintäviranomaiset ovat vahvistaneet, että Murmanskin alueella ei ole esiintynyt suu- ja sorkkatautia viimeksi kuluneiden 24 kuukauden aikana. (4) Kyseistä tautia vastaan ei ole rokotettu viimeksi kuluneiden 12 kuukauden aikana. (5) Venäjän vastuulliset eläinlääkintäviranomaiset ovat sitoutuneet 24 tunnin kuluessa ilmoittamaan teleksillä tai faksilla komissiolle ja jäsenvaltioille vahvistuksen edellä mainittujen tautien esiintymisestä tai niiden vastaisten rokotusten aloittamisesta. (6) Murmanskin alueelta Venäjältä peräisin olevan sorkkaeläimiin kuuluvan tarhatun riistan lihan, sikoja lukuun ottamatta, tuontiin olisi sovellettava alueellistamisen periaatetta. (7) Tämän vuoksi on syytä muuttaa päätös 97/217/EY. (8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/217/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä helmikuuta 2000. Komission puolesta David BYRNE Komission jäsen (1) EYVL L 62, 15.3.1993, s. 49. (2) EYVL L 24, 30.1.1998, s. 31. (3) EYVL L 88, 3.4.1997, s. 20. (4) EYVL L 300, 23.11.1999, s. 27. LIITE Niiden kolmansien maiden ryhmät, jotka saavat käyttää päätöksissä 97/218/EY, 97/219/EY ja 97/220/EY määrättyä eläinlääkärintodistusta >TAULUKON PAIKKA>